**Referat fra foreldremøte 20.09.23.**

Takk for en hyggelig kveld og godt oppmøte.

**Tilstede:** Elena og Eivind (Hailey), Specioza og Sindre (Scarlet), Lene (Noah), Alex (Emily), Mahmoud (Evelyn).

Line (Tobias) og Serina (Marius) var tilstede på Grønn.

**Oppstart og tilvenning.**

Oppstarten har att sin tid. Vi ser stor framgang, men det er fortsatt let lite stykke igjen før alle er fortrolige med den nye hverdagen. Det er en stor omveltning for barna å tilpasse seg større grupper, bli kjent med nye rutiner og dele på oppmerksomheten.

Tilvenningen kan sees i sammenheng med høstens tema.

* **Tema og ukerytme.**

Barnehageåret er delt inn i ulike temaer. Det første heter «Høst, en god start».

Vi bruker mye tid på tilvenning, samspill og omsorg. etter hvert vil «høst» bli mer aktuelt og vi kan gled oss over høstfarger, blader som faller, vannlek i sølepytter mm.

Det overordnede temaet for virksomheten er «språk». Språk skal gjennomsyre hverdagen. Vi setter ord på alt rundt oss og bruker fargenavn. Vi samtaler om bildene i bøker og synger mye. På veggene henger det samtalebilder (så lenge de varer). Vi bruker billedstøtte (symboler) på lekekassene og dagsplan med bilder av hverdagsaktiviteter. Denne hjelper barna til å forstå hva som skal skje i løpet av dagen.

* Dialogisk støtte- dette dreier seg om å kunne hjelpe oss og barnet i å holde en dialog. Ved å gi oss noen tips om hva dere har gjort utenfor barnehagen, om barnet har sett/opplevd noe spesielt, hvem som kommer på besøk ol. så kan vi mye enklere bygge opp en samtale og forstå sammenhengen når språket ikke er tydelig nok. Vi setter pris på at dere deler smått og stort med oss

Ukerytmen er ikke helt på plass. Gruppas behov, dagsform og vær spiller inn på planene. Det er derfor viktig at dere er i barnehagen innen 9.30 i tilfelle forandringer.

I tillegg til oppsatte møter skal Mette avvikle 4 t planleggingstid (tirsdag og fredag ettermiddag) og Raquel har 2t planleggingstid i forbindelse med fagbrevet hun skal ta i løpet av høsten.

Mandag: Avdelingsmøter. Blå/Rød passer hverandre og barna deles i tre grupper.

 Ledermøte for Mette .

Tirsdag: Utelek på formiddagen.

Onsdag: varmmat /fellesrom.

Torsdag: Ut på tur.

Fredag: (ledig på Rød) vi bruker begge avdelingene til aktiviteter.

* **Hva er viktig for dere i barnehagen?**

Det var tydelig at omsorg, kos og trygghet var det som sto i fokus nå. Det kom ikke opp noen forventninger vi ikke klare innfri.

**Praktisk informasjon:**

* Personalet har tre-delt vaktsystem og en person er alene med barnegruppa fram til 8:00 og etter 15:30. Det vi si at vi ikke alltid er så tilgjengelige som vi ønsker ved levering og henting.
* Det er et kronisk sykt barn på huset. På grunn av samarbeid på kryss av avdelingene er renhold viktig. Ikke sko inne, husk å vaske hender.
* Gi beskjed ved planlagt fri. Vikarbudsjettet er knapt og ved behov er det viktig å vite om barnegruppa er redusert. Kan hende vi klarer oss uten hjelp, eller kanskje vi kan tilby andre avdelinger en hjelpende hånd.
* 18.10. har vi fått plass på Elefant teateret på Storhaug! Forestillingen starter kl. 09:30. og vi må ta bussen allerede kl. 08:39. Når det nærmer seg kan det godt være at vi spør om enkelte foreldre kan være behjelpelig med levering direkte på Storhaug. (Vi kan få store problemer med så mange vogner på bussen) Hjemover bruker vi den tiden vi trenger.

 OvO er en kunstnerisk hendelse for de aller yngste. Prosessen er inspirert av H.C. Andersens eventyr Den stygge andungen og den store verden som omgir andungen. Et krabbende, stabbende og førspråklig publikum inviteres inn i et undringsverden hvor egg (OvO) finnes i alle varianter. Den abstrakte tilnærmingen til dette eventyret åpner opp for barns undring i møte med kropp og materialitet. Det vidunderlige og underlige i H. C. Andersens eventyr folder seg ut på nye måter i form av en utforskende lek hvor lyd, bevegelse, kropper i lag undersøker stemninger fra den originale historien.

* **Valg til FAU.**

 *Hver avdeling velger to representanter til Foreldrenes Arbeids Utvalg.*

*Det er FAU som arrangerer dugnad, sommerfest, bærer fane mm..*

*Representantene skal sammen bestemme hvilke to som sitter i SU- Samarbeidsutvalget. SU har jevnlige møter med styrer og to representanter fra personalet.*

Fra Blå stiller: **Mahmoud** (far til Evelyn) og **Eivind** (far til Hailey).

Referent: Mette